12โบรกแจกโพยหุ้นเด่น
ช็อปถือยาวสุดคุ้มปีหน้าตลาดสดใสเน้นกำลังซื้อในปท.
3 ธ.ค. 2555

ช็อปถือยาวสุดคุ้มปีหน้าตลาดสดใสเน้นกำลังซื้อในปท.
ตลาดหลักทรัพย์ฯ แจกโพยหุ้นเด่นจาก 12 โบรกเกอร์ แบงก์มาแรง ฟันธงตลาดหุ้นไทยปีหน้าสดใส
ตลาดหลักทรัพย์แห่งประเทศไทย (ตลท.) ได้จัดทำเอกสารแจกให้กับผู้ชมงาน SET in the City 2012 โดยได้รวบรวมบทวิเคราะห์และคำแนะนำการลงทุนของโบรกเกอร์จำนวน 12 บริษัท โดยแบ่งหุ้นเด่นตามขนาดใหญ่ กลาง และเล็ก ตามคำจำกัดความของโบรกเกอร์แต่ละแห่ง
สำหรับหุ้นขนาดใหญ่ โบรกเกอร์ส่วนใหญ่แนะนำหุ้นธนาคารพาณิชย์และบริษัท ปูนซิเมนต์ไทย (SCC) เป็นหุ้นเด่น ส่วนหุ้นบริษัท บีทีเอส กรุ๊ป โฮลดิ้งส์ (BTS) ได้รับเลือกให้เป็นหุ้นเด่นของบริษัทหลักทรัพย์ (บล.) ธนชาต เคที ซีมิโก้ และทิสโก้ 
โบรกเกอร์ส่วนใหญ่มีมุมมองเชิงบวกต่อแนวโน้มตลาดหุ้นในปีหน้า เช่น บล.บัวหลวง มองเป็นขาขึ้น สำหรับแนวโน้มระยะกลางและยาว ระดับแนวต้านสำคัญ 1,400 จุด และแนวรับสำคัญที่ 1,100/1,230 จุด คาดดัชนีหุ้นกลุ่มพลังงาน ปิโตรเคมี เดินเรือ อาจปรับ 
บล.โนมูระ พัฒนสิน คาดเงินไหลเข้าตลาดหุ้นไทย มองเป้าหมายดัชนีที่ระดับ 1,481 และ 1,536 จุด นักลงทุนควรเลือกซื้อหุ้นที่ได้ประโยชน์จากการลงทุนภาครัฐและดอกเบี้ยต่ำ เช่น ธนาคารพาณิชย์ รับเหมาก่อสร้าง วัสดุก่อสร้าง ซีเมนต์ ขณะที่กลุ่มพลังงานและสินค้าโภคภัณฑ์ จะเป็นแรงเสริม คาดว่าจะฟื้นตัวเด่นราวไตรมาส 2 เป็นต้นไป หลังจีนออกมาตรการกระตุ้นเศรษฐกิจในไตรมาสแรก 
นักวิเคราะห์ บล.ไทยพาณิชย์ มองเป้าหมายดัชนีหุ้นปีหน้าไว้ในเบื้องต้นราว 1,450-1,500 จุด โดยสหรัฐสามารถประนีประนอมปัญหาหน้าผาการคลังได้ 
อย่างไรก็ตาม บล.ดีบีเอส วิคเคอร์ส เตือนให้นักลงทุนระมัดระวังความผันผวนของตลาดในปีหน้าจากความไม่แน่นอนในหลายเรื่อง แต่ยังเชื่อว่าตลาดหุ้นยังน่าสนใจ พร้อมแนะนำให้เลือกซื้อหุ้นธนาคารพาณิชย์ วัสดุก่อสร้าง รับเหมา อสังหาริมทรัพย์ ขนส่ง เนื่องจากอิงกับความต้องการในประเทศ 
ด้าน ตลท.กำหนดให้นักลงทุนต้องวางเงินสดทั้ง 100% ก่อนสั่งซื้อหุ้น 4 บริษัทตั้งแต่วันที่ 321 ธ.ค. 2555 ได้แก่ บริษัท อินเทอร์เน็ตประเทศไทย (INET) บริษัท เพาเวอร์ไลน์ เอ็นจิเนียริ่ง (PLE) บริษัท ทรีซิกตี้ไฟว์ (TSF) และบริษัท ดับบลิวเอชเอ คอร์ปอเรชั่น (WHA)